《戊戌冬至南郊礼成庆成宴乐章四十九首 其十八 太平令》
明代·陆深

诞明禋天监元后。光四表，惠泽周流。来四裔，趋前拥后。

献万宝，充庭盈囿。稽首顿首。天高地厚。祝圣人，多男福寿。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。